钦定古今图书集成/理学汇编/字学典/第154卷 > 《李之彦砚谱》 > 《石砚赋》
## 钦定古今图书集成/理学汇编/字学典/第154卷 > 《李之彦砚谱》 > 《石砚赋》

黎逢《石砚赋》云：“琢而磨之，其滑如砥。欲研精而染翰，
在虚中而贮水。水随晕而还周，黑浮光而黛起。明而
未融，是以为用。久而不渝，故以为美。成器尚古，征阙
里于素王；匠法增华，参会稽之内史。”又云：“一拳之石
取其坚，一勺之水取其净。”又云：“对此大匠，厕诸鸿笔。
见珍于杀青之晨，为用于草元之日。”